
ΠΕΡΙΕΧΟΜΕΝΑ 


ΠΡΟΕΔΡΙΚΑ ΔΙΑΤΑΓΜΑΤΑ 

290. Τροποποίηση και συμπλήρωση άρθρων Προε¬ 

δρικού Διατάγματος υπ’ αριθ. 199/1992 (ΦΕΚ 
93, τ.Α /5.6.1992) περί «οργανώσεως και λει¬ 
τουργίας του Ιδρύματος με επωνυμία 
«ΙΔΡΥΜΑ ΕΛΛΗΝΙΚΟΥ ΠΟΛΙΤΙΣΜΟΥ». 1 

291. Τροποποίηση διατάξεων του Π.Δ. 61/1993 

«Προϋποθέσεις και διαδικασία αναγνώρισης 
ονομασιών προέλευσης ελαιολάδων» (Λ 27) 
και του Π.Δ. 81/1993 «Προϋποθέσεις, όροι 
και διαδικασία καθιέρωσης ονομασιών προέ¬ 
λευσης γεωργικών προϊόντων» (Λ 36).2 

292. Ίδρυση Κλινικών στο Τμήμα Ιατρικής του Πα¬ 

νεπιστημίου Πατρών και καθορισμός του εσω¬ 
τερικού κανονισμού τους. 3 

293. Ίδρυση Εργαστηρίων στο Τμήμα Νομικής του 

Δημοκρίτειου Πανεπιστημίου Θράκης. 4 


ΠΡΟΕΔ ΡΙΚΑ ΔΙΑΤΑ ΓΜΑΤΑ 

ΠΡΟΕΔΡΙΚΟ ΔΙΑΤΑΓΜΑ ΥΠ'ΑΡΙΘ. 290 (1) 

Τροποποίηση και συμπλήρωση άρθρων Προεδρικού 
Διατάγματος υπ’ αριθ. 199/1992 (ΦΕΚ 93, τ.Α/ 
5.6.1992) περί «οργανώσεως και λειτουργίας του 
Ιδρύματος με επωνυμία «ΙΔΡΥΜΑ ΕΛΛΗΝΙΚΟΥ ΠΟ¬ 
ΛΙΤΙΣΜΟΥ». 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις του άρθρου 19 του Ν. 2026/1992 
(ΦΕΚ 43/23.3.1992, Α) με τις οποίες συστήθηκε 
Ίδρυμα με την επωνυμία «ΙΔΡΥΜΑ ΕΛΛΗΝΙΚΟΥ ΠΟΛΙ¬ 
ΤΙΣΜΟΥ», ως Ν.Π.Ι.Δ., και με έδρα την Αθήνα. 

2. Τις διατάξεις των άρθρων: α) 101 και 119 του Ει¬ 
σαγωγικού Νόμου του Αστικού Κώδικα και β) 108 και 
110 του Αστικού Κώδικα. 

3. Την υπ’ αριθ. 010/203/ΑΣ 58/30.4.1993 (ΦΕΚ 
308 τ.Β’/3.5.1993), κοινή απόφαση του Πρωθυπουρ¬ 


γού και του Υπουργού Εξωτερικών «Ανάθεση αρμοδιο¬ 
τήτων στον Υφυπουργό Εξωτερικών Βύρωνα Πολύ¬ 
δωρα». 

4. Τη βεβαίωση, ότι από τις διατάξεις αυτού του δια¬ 
τάγματος δεν προκαλείται δαπάνη εις βάρος του κρατι- 
κού προϋπολογισμού. 

5· Την υπ αριθ. 501/1993 γνωμοδότηση του Συμ- 
βουλίου της Επικρατείας, μετά από πρόταση της 
Υπουργού Πολιτισμού και του Υφυπουργού Εξωτερι- 
κών, αποφασίζουμε: 

Τροποποιούμε και συμπληρώνουμε το Π.Δ. υπ’ αριθ. 

199/1992 (ΦΕΚ 93, Τ.Α75.6.92) «Οργάνωση και λει¬ 
τουργία του Ιδρύματος με την επωνυμία «Ίδρυμα Ελλη¬ 
νικού Πολιτισμού» ως εξής: 

Άρθρο 1 

Στην παράγραφο 1 του άρθρου 9 του ως άνω διατάγ- 
Μ α τος προστίθεται η ακόλουθη παράγραφος: «Στην 
περίπτωση που, από οποιαδήποτε αιτία, κενωθεί θέση 
ενός ή περισσοτέρων μελών του Διοικητικού Συμβου¬ 
λίου, τα μέλη που απομένουν, εφόσον είναι τουλάχι¬ 
στον 5, μπορούν να προβαίνουν στην αναπλήρωση των 
απολειπομένων μελών με νέα μέλη των οποίων η θη¬ 
τεία διαρκεί μέχρι τη λήξη της θητείας του μέλους που 
κατείχε την κενωθείσα θέση». 

Άρθρο 2 

Στο άρθρο 14 γίνονται οι ακόλουθες τροποποιήσεις: 

1 . Στο τέλος της παραγράφου 1 προστίθενται τα εξής: 
«το Διοικητικό Συμβούλιο μπορεί να προσλαμβάνει σε 
κάθε παράρτημα, με βάση τον εσωτερικά κανονισμό του, 
έμμισθο Διευθυντή και υπαλλήλους, εφόσον τούτο θεω¬ 
ρείται σκόπιμο για την εκπλήρωση των σκοπών του πα¬ 
ραρτήματος». 

2. Η παράγραφος 2 αντικαθίσταται ως ακολούθως· 
«εφόσον τα αντεπιστέλλοντα μέλη είναι περισσότερα από 
10, το Διοικητικό Συμβούλιο διορίζει εις το οικείο παράρ¬ 
τημα πενταμελή Συμβουλευτική Επιτροπή. Ο επικεφαλής 
κάθε Συμβουλευτικής Επιτροπής ορίζεται με απόφαση 
του Διοικητικού Συμβουλίου μεταξύ των μελών της για 
τριετή θητεία η οποία μπορεί να ανανεώνεται». 

3. Στην παράγραφο 3, η λέξη «Διοικούσα Επιτροπή» 
αντικαθίσταται από τη λέξη «Συμβουλευτική Επιτροπή». 

4. Η παράγραφος 4 να αντικατασταθεί ως ακολούθως: 

«Η Επιτροπή αυτή συντονίζει στην εκ μέρους των υπευθύ¬ 
νων του κάθε παραρτήματος εκτέλεση των αποφάσεων 
του Διοικητικού Συμβουλίου και της Γενικής Συνελεύσεως 
του Ιδρύματος Ελληνικού Πολιτισμού». 

5. Η παράγραφος 5 καταργείται. 

Αρθρο 3 

Προστίθεται νέο άρθρο 18 ως ακολούθως: 

«Αριστείον Ελληνικού Πολιτισμού» 

Με απόφαση των Υπουργών Εξωτερικών και Πολιτι¬ 
σμού, ύστερα από πρόταση του Διοικητικού Συμβουλίου 
του Ιδρύματος Ελληνικού Πολιτισμού, είναι δυνατό να 
απονέμεται το ΑΡΙΣΤΕΙΟΝ του Ελληνικού Πολιτισμού σε 
πρόσωπα κύρους τα οποία συμβάλλουν στην εκπλήρωση 
των σκοπών του Ιδρύματος. 

Η ισχύς του παρόντος διατάγματος αρχίζει από τη 
δημοσίευσή του στην Εφημερίδα της Κυβερνήσεως. 

Στον Υφυπουργό Εξωτερικών αναθέτουμε τη δημο¬ 
σίευση και εκτέλεση του παρόντος διατάγματος. 

Αθήνα, 23 Ιουλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΟΛΙΤΙΣΜΟΥ Ο ΥΦΥΠΟΥΡΓΟΣ ΕΞΩΤΕΡΙΚΟΝ 

θ. ΜΠΑΚΟΠΑΝΝΗ Β. ΠΟΛΥΔΩΡΑΣ 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 291 (2) 

Τροποποίηση διατάξεων του Π.Δ. 61/1993 «Προϋπο¬ 
θέσεις και διαδικασία αναγνώρισης ονομασιών προ¬ 
έλευσης ελαιολάδων» (Α 27) και του Π.Δ. 81/1993 
«Προϋποθέσεις, όροι και διαδικασία καθιέρωσης 
ονομασιών προέλευσης γεωργικών προϊόντων» (Α 
36). 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των παρ. 5, 6 και 15 του άρθρου 11 
του Ν. 2040/1992 «Ρύθμιση θεμάτων αρμοδιότητας 
Υπουργείου Γεωργίας και νομικών προσώπων επο- 
πτείας του και άλλες διατάξεις» (Α 70). 

2. Τις διατάξεις του άρθρου 29Α του Ν. 1558/1985 
«Κυβέρνηση και κυβερνητικά όργανα» (Α 137), όπως 
αυτό προστέθηκε με τις διατάξεις του άρθρου 27 του 
Ν. 2081/1992 «Ρύθμιση του θεσμού των Επιμελητη¬ 
ρίων, τροποποίηση των διατάξεων του Ν. 1712/1987 
για τον εκσυγχρονισμό των επαγγελματικών οργανώ¬ 
σεων των εμπόρων, βιοτεχνών και λοιπών επαγγελμα- 

τιών και άλλες διατάξεις» (Α 154). 

3. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος του 
κρατικού προϋπολογισμού. 


4. Την 470/1993 γνωμοδότηση του Συμβουλίου της 
Επικράτειας, με πρόταση του Υπουργού Γεωργίας, 
αποφασίζουμε: 

Αρθρο 1 

Τροποποίηση του Π.Δ. 61/1993 
Το άρθρο 6 του Π.Δ. 61 /1993 αντικαθίσταται ως εξής: 

« Αρθρο 6 

Για την κατοχύρωση των ονομασιών προέλευσης των 
ελαιολάδων, μετά την παρέλευση της εξάμηνης προ¬ 
θεσμίας που προβλέπεται από τον Κανονισμό (ΕΟΚ) 
2081/92 του Συμβουλίου της 14ης Ιουλίου 1992 «για 
την προστασία των γεωγραφικών ενδείξεων και των 
ονομασιών προέλευσης των γεωργικών προϊόντων και 
τροφίμων» (Ι_ 208), εφαρμόζονται, ως προς τη διαδικα¬ 
σία αναγνώρισης προστατευόμενης ονομασίας προέ¬ 
λευσης ή προστατευόμενης γεωγραφικής ένδειξης, οι 
αντίστοιχες διατάξεις του κανονισμού αυτού». 

Άρθρο 2 

Τροποποίηση του Π.Δ. 81/1993 

1. Στο τέλος της παρ. 1 του άρθρου 1 του Π.Δ. 81 / 
1993 προστίθεται εδάφιο που έχει ως εξής: 

«θεωρούνται επίσης ως ονομασίες προέλευσης οι 
παραδοσιακές, γεωγραφικές ή μη, ονομασίες, που πε¬ 
ριγράφουν ελληνικό γεωργικό προϊόν, το οποίο παρά- 
γεται σε ολόκληρη τη χώρα ή σε συγκεκριμένη περιοχή 
αυτής και το οποίο πληροί τις προϋποθέσεις της περί¬ 
πτωσης α της παρούσας παραγράφου». 

2. Το άρθρο 6 του Π.Δ. 81/1993 αντικαθίσταται ως 

εξής: 

«Άρθρο 6 

Για την κατοχύρωση των ονομασιών προέλευσης των 
γεωργικών προϊόντων, μετά την παρέλευση της εξάμη¬ 
νης προθεσμίας που προβλέπεται από τον Κανονισμό 
(ΕΟΚ) 2081 /92, εφαρμόζονται, ως προς τη διαδικασία 
αναγνώρισης προστατευόμενης ονομασίας προέλευ¬ 
σης ή προστατευόμενης γεωγραφικής ένδειξης, οι 
αντίστοιχες διατάξεις του κανονισμού αυτού». 

Στον Υπουργό Γεωργίας αναθέτουμε τη δημοσίευση 
και εκτέλεση του παρόντος διατάγματος. 

Αθήνα, 26 Ιουλίου 1993 

ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

Ο ΥΠΟΥΡΓΟΣ ΓΕΩΡΓΙΑΣ 

ΧΡΗΣΤΟΣ ΚΟΣΚΙΝΑΣ 
-►- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 292 (3) 

Ίδρυση Κλινικών στο Τμήμα Ιατρικής του Πανεπιστη¬ 
μίου Πατρών και καθορισμός του εσωτερικού κανο¬ 
νισμού τους. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις των άρθρων 50 παρ. 1 και 7 παρ. 5 

του Ν. 1268/1982 «Για τη δομή και λειτουργία των 
Ανωτάτων Εκπαιδευτικών Ιδρυμάτων» (Α' 87) όπως η 
τελευταία αυτή διάταξη τροποποιήθηκε με το άρθρο 
48 παρ. 2 του Ν. 1404/1983 «Δομή και λειτουργία των 
Τεχνολογικών Εκπαιδευτικών Ιδρυμάτων (Α' 173). 

2. Του άρθρου 19 παρ. 2 του Ν. 1735/87 (Α' 195). 

3. Του άρθρου 29Α' του Ν. 1558/1985 όπως αυτό 
προστέθηκε με το άρθρο 27 του Ν. 2081/1992 (Α' 
154). 

4. Τη γνώμη της Γενικής Συνέλευσης του Τμήματος 
Ιατρικής του Πανεπιστημίου Πατρών (συνεδρίαση 186/ 
30.9.1991). 

5. Από τις διατάξεις αυτού του διατάγματος δεν προ- 
καλείται επιβάρυνση στον Κρατικό Προϋπολογισμό κα¬ 
θόσον οι κλινικές ήδη έχουν εγκατασταθεί και λειτουρ¬ 
γούν, σύμφωνα με την Υ.Α. Α3β/ΟΙΚ. 12914/ 
31.8.1988 (Β' 638) στο Γενικό Περιφερειακό Πανεπι¬ 
στημιακό Νοσοκομείο Πατρών. 

6. Την 314/1993 γνωμοδότηση του Συμβουλίου της 
Επικράτειας, με πρόταση των Υπουργών Προεδρίας 
της Κυβέρνησης και Εθνικής Παιδείας και θρησκευμά¬ 
των, αποφασίζ ιε: 

Αρθρο 1 
Ίδρυση 

Ιδρύονται στο Τμήμα Ιατρικής της Σχολής Επιστημών 
Υγείας του Πανεπιστημίου Πατρών οι παρακάτω Κλινι¬ 
κές: 

1. Δερματολογική, με τις ειδικές μονάδες: 
α. Φωτοθεραπείας - Φωτοχημειοθεραπείας, 
β. Τριχολογίας και αλλεργιολογίας δέρματος. 

γ. Μυκητιάσεων και σεξουαλικώς μεταδιδομένων νό¬ 
σων. 

δ. Ανοσοίστοπαθολογίας. 
ε. Παιδοδερματολογίας. 

2. Νευροχειρουργική με τις ειδικές μονάδες: 
α. Κρανιοεγκεφαλικών κακώσεων. 

β. Αγγειακής μικροχειρουργικής, 
γ. Στερεοτακτικής. 
δ. Εντατικής θεραπείας, 
ε. Πειραματικού χειρουργείου. 

3. Ουρολογική, με τις ειδικές μονάδες: 
α. Ουροδυναμικής. 

β. Παιδο - ουρολογίας, 
γ. Διερεύνησης σεξουαλικής δυσλειτουργίας, 
δ. Υπογονιμότητος και μικροχειρουργικής, 
ε. Εξωσωματικής διατήρησης νεφρών, 
στ. Ενδοουρολογίας(ΙΆ3ΕΠ5, Υπέρηχοι, Υδραυλική 
Λιθοτριψία). 

ζ. Εξωσωματικής λιθοτριψίας, 
η. Πειραματικού χειρουργείου. 

4. Ορθοπεδική με τις ειδικές μονάδες: 
α. Παιδο-ορθοπεδικής. 

β. Χειρουργικής χειρός - μικροχειρουργικής. 

γ. Αθλητιατρικής και αρθροσκοπήσεως. 

δ. Σπονδυλικής στήλης. 

ε. Μεταβολικών παθήσεων. 

στ. Τραύματος. 

ζ. Εντατικής θεραπείας. 

η. Πειραματικού χειρουργείου. 

5. Ωτορινολαρυγγολογική, με τις ειδικές μονάδες: 
α. Ωτονευρολογίας, νυσταγμογραφίας. 

β. Ρινομετρίας. 
γ. Λογοθεραπείας. 


6. Αναισθησιολογίας και Εντατικής Παρακολούθη¬ 
σης, με τις ειδικές μονάδες: 
α. Γενικής και περιοχικής αναισθησίας, 
β. Μετεγχειρητικής ανάνηψης, 
γ. Προεγχειρητικού ελέγχου, 
δ. Εντατικής παρακολούθησης, 
ε. Ιατρείο πόνου. 

Άρθρο 2 

Εσωτερικός Κανονισμός 

Ο εσωτερικός κανονισμός των κλινικών καθορίζεται 
σύμφωνα με τα επόμενα άρθρα. 

Άρθρο 3 

Γνωστικό Αντικείμενο 

Οι ιδρυόμενες με το άρθρο 1 κλινικές εξυπηρετούν 
εκπαιδευτικές, ερευνητικές και νοσηλευτικές ανάγκες 
στο γνωστικό αντικείμενο που αναφέρεται σε κάθε μία 
από αυτές ως ακολούθως: 

α. Η ορθοπεδική κλινική με τις ειδικές μονάδες της 
έχει ως αντικείμενο δραστηριότητας, τη συντηρητική ή 
τη χειρουργική περίθαλψη και νοσηλεία ασθενών όλων 
των ηλικιών με παθήσεις του μυοσκελετικού συστήμα¬ 
τος. Η περίθαλψη συνίσταται στην κλινική διάγνωση, 
στην παρακλινική και εργαστηριακή διερεύνηση και 
στην θεραπεία των παραπάνω νοσημάτων. 

β. Η Δερματολογική κλινική με τις ειδικές μονάδες 
της έχει ως αντικείμενο δραστηριότητας την παροχή 
περίθαλψης και νοσηλείας σε ασθενείς με νοσήματα 
του δέρματος, των βλεννογόνων, των τριχών, των νυ- 
χιών, των ιδρωτοποιών και σμηγματογόνων αδένων κα¬ 
θώς επίσης και σε ασθενείς με σεξουαλικώς μεταδιδό¬ 
μενα νοσήματα (αφροδίσια νοσήματα). Η πείθαλψη συ- 
νίσταται στην κλινική διάγνωση, στην παρακλινική και 
εργαστηριακή διερεύνηση και στην θεραπεία των πα¬ 
ραπάνω νοσημάτων. 

γ. Η Νευροχειρουργική κλινική με τις ειδικές μονά¬ 
δες της έχει ως αντικείμενο δραστηριότητας την πα¬ 
ροχή περίθαλψης και νοσηλείας σε ασθενείς με νοσή¬ 
ματα εγκεφάλου, νωτιαίου μυελού, περιφερειακών 
νεύρων, αυτονόμου νευρικού συστήματος, των αγ¬ 
γείων του νευρικού συστήματος και των υποστηρικτι¬ 
κών ιστών (εγκεφαλικού κρανίου και σπονδυλικής στή¬ 
λης). Η περίθαλψη συνιστάται στην κλινική διάγνωση, 
στην παρακλινική και εργαστηριακή διερεύνηση και 
στην θεραπεία των παραπάνω νοσημάτων. 

δ. Η Ουρολογική κλινική με τις ειδικές μονάδες της 
έχει ως αντικείμενο δραστηριότητας την παροχή περί¬ 
θαλψης και νοσηλείας σε ασθενείς με νοσήματα του 
ουροποιογεννητικού συστήματος. Η περίθαλψη συνί- 
σταται στην κλινική διάγνωση, στην παρακλινική και ερ¬ 
γαστηριακή διερεύνηση και στην θεραπεία των παρα¬ 
πάνω νοσημάτων. 

ε. Η Ωτορινολαρυγγολογική κλινική με τις ειδικές μο¬ 
νάδες της έχει ως αντικείμενο δραστηριότητας την πα¬ 
ροχή περίθαλψης και νοσηλείας σε ασθενείς με νοσή¬ 
ματα ώτων- ρινός- λάρυγγα- φάρυγγα. Η περίθαλψη 
συνίσταται στην κλινική διάγνωση, στην παρακλινική 
και εργαστηριακή διερεύνηση και στην θεραπεία των 
παραπάνω νοσημάτων. 

στ. Η Κλινική Αναισθησιολογίας και Εντατικής παρα¬ 
κολούθησης με τις ειδικές μονάδες έχει ως αντικεί¬ 
μενο δραστηριότητας: 

- Προεγχειρητικός έλεγχος, εκτίμηση της γενικής 
καταστάσεως και προετοιμασία του ασθενούς για εγ¬ 
χείρηση. 

- Ασφαλή χορήγηση γενικής ή περιοχικής αναισθη¬ 
σίας για όλα τα είδη χειρουργικών επεμβάσεων τακτι¬ 
κών ή εκτάκτων, καθώς και για πάσης φύσεως διαγνω¬ 
στικές ή θεραπευτικές επεμβάσεις, που κρίνεται ότι 
χρειάζεται αναισθησία. 

- Αμεση μετεγχειρητική φροντίδα, μεταναισθητική 
ανάνηψη και παρακολούθηση των χειρουργηθέντων 
ασθενών. 

-Χειρισμός πολυπλόκων συγχρόνων οργάνων για 
την παρακολούθηση των ζωτικών λειτουργιών του ορ¬ 
γανισμού (ΜΟΝΙΤΟΗΙΝΟ) και την αποκατάσταση της 
ομοιοστάσεως, τόσο στην εγχειρητική και μετεγχειρη¬ 
τική περίοδο, όσο και του βαρέως πάσχοντος ασθε¬ 
νούς. 

- Εντατική παρακολούθηση και θεραπεία. Υποστή¬ 
ριξη των ανεπαρκούντων ζωτικών λειτουργιών του ορ¬ 
γανισμού, είτε λόγω ασθένειας είτε λόγω τραύματος ή 
επιδράσεως άλλου βλαπτικού παράγοντα. 

- Εφαρμογή και διδασκαλία της Εγκεφαλικής Προ¬ 
στασίας και Καρδιοπνευμονικής Αναζωογονήσεως 
(ΟΟΡΠ), στο Νοσοκομείο και στην Εξωνοσοκομειακή 
επείγουσα περίθαλψη. 

- Παροχή Πρώτων Βοηθειών σε άτομα με απώλεια 
συνειδήσεως ή βαρέως πασχόντων ή τραυματιών. 
Ενεργός συμμετοχή στα Τ.Ε.Π. (Τμήμα Επειγόντων 
Περιστατικών), στον τόπο του ατυχήματος, μεταφορές 
βαρέως πασχόντων και συμμετοχή στις μονάδες αντι- 
μετωπίσεως καταστροφών. 

- θεραπευτική αντιμετώπιση του επίμονου, ανιάτου, 
χρονίου πόνου (Κλινική Πόνου). 

- Εφαρμογή ειδικών τεχνικών, όπως υπνοθεραπεία, 
ελεγχομένη υπόταση και η εφαρμογή μη συμβατικών 
αναισθητικών μεθόδων (βελονισμός-υπνωτισμός-ηλε- 
κτρονάρκωση). 

♦· 

Αρθρο 4 
Αποστολή 

Κάθε κλινική έχει ως αποστολή: 

α. Την κάλυψη των διδακτικών και ερευνητικών ανα¬ 
γκών του Τμήματος Ιατρικής καθώς και των άλλων τμη¬ 
μάτων του Πανεπιστημίου στα θέματα με τα οποία 
ασχολείται η κλινική, σύμφωνα με το άρθρο 3. 

β. Την εξυπηρέτηση των διαφόρων κοινωνικών ανα¬ 
γκών, όταν και όποτε ζητείται συγκεκριμένη συνδρομή, 
που ανήκει στα θέματα με τα οποία ασχολείται η κλι¬ 
νική. 

γ. Την ειδίκευση ιατρών, νοσηλευτών, καθώς και άλ¬ 
λων λειτουργών, των κλάδων υγείας και τη συνεχή εκ¬ 
παίδευση και επιμόρφωση αυτών. 

δ. Την άσκηση προληπτικής ιατρικής περίθαλψης και 
νοσηλείας σε ασθενείς με νοσήματα όπως αυτά περι- 
γράφονται στο άρθρο 3 του παρόντος διατάγματος. 


ε. Την εκτέλεση κλινικών και πειραματικών ερευνητι¬ 
κών προγραμμάτων με σκοπό τη μελέτη και αναζήτηση 
νέων τεχνικών και θεραπευτικών μεθόδων. 

στ. Τη συνεργασία και ανταλλαγή επιστημονικών 
γνώσεων με άλλα ακαδημαϊκά ή ερευνητικά ιδρύματα 
της ημεδαπής ή της αλλοδαπής. 

ζ. Την οργάνωση σεμιναρίων, συμποσίων, συνε¬ 
δρίων, διαλέξεων με σκοπό την ενημέρωση του ιατρι¬ 
κού και λοιπού προσωπικού της κλινικής. 

η. Την παροχή υπηρεσιών κατά τα προβλεπόμενα 
στο Π.Δ. 159/1984 (Α' 53). 

Άρθρο 5 
Προσωπικό 

Το προσωπικό της κάθε κλινικής απαρτίζεται από: 
α. Μέλη του Διδακτικού Ερευνητικού Προσωπικού 
(Δ.Ε.Π.) του Τμήματος Ιατρικής που το γνωστικό τους 
αντικείμενο εμπίπτει στα διδακτικά, ερευνητικά και νο¬ 
σηλευτικά ενδιαφέροντα της κλινικής. 

β. Ειδικευμένους γιατρούς, νοσηλευτές και λοιπούς 
επιστήμονες. 

γ. Μέλη του Ειδικού Διοικητικού- Τεχνικού Προσωπι¬ 
κού (Ε.Δ.Τ.Π) και 

δ. Υγειονομικό και λοιπό προσωπικό που τοποθετεί¬ 
ται στην κλινική σύμφωνα με τις εκάστοτε κείμενες 
διατάξεις. 

Άρθρο 6 

Διοίκηση - Αρμοδιότητες 

1. Κάθε κλινική διευθύνεται αντίστοιχα από μέλος 
Δ.Ε.Π. του Τμήματος Ιατρικής που ορίζεται σύμφωνα 
με τις διατάξεις του άρθρου 28 του ν. 2083/92 (Α' 
159). 

2. Ο διευθυντής ασκεί τις αρμοδιότητες που ορίζει 
το άρθρο 7 παρ. 4 του ν. 1268/1982 και επί πλέον: 

α. Καταρτίζει και εισηγείται στα αρμόδια όργανα του 
τμήματος το πρόγραμμα λειτουργίας για τις διδακτικές 
και ερευνητικές δραστηριότητες της κλινικής και μερι¬ 
μνά για την υλοποίησή του. 

β. Μεριμνά για την υλοποίηση των αποφάσεων των 
συλλογικών οργάνων του νοσοκομείου, στο οποίο λει¬ 
τουργεί η κλινική για την παροχή νοσηλευτικού έργου. 

γ) Διαχειρίζεται κάθε έσοδο που περιέρχεται στην 
κλινική, σύμφωνα με τις ισχύουσες διατάξεις. 

δ) Μεριμνά για τη στελέχωση της κλινική με το ανα¬ 
γκαίο προσωπικό. 

ε) Μεριμνά για την κατανομή των πόρων, 
στ) Υποβάλλει τον ετήσιο απολογισμό των δραστη¬ 
ριοτήτων. 

ζ) Εισηγείται τους υπεύθυνους αναλωσίμων υλικών 
και του κινητού εξοπλισμού, 
η) Υπογράφει κάθε εξερχόμενο έγραφο. 

Άρθρο 7 

Εγκατάσταση - Λειτουργία 

1. Χώρος εγκατάστασης κάθε κλινικής είναι ο χώρος 
που παραχωρείται για τη διεξαγωγή του διδακτικού - 

ερευνητικού και νοσηλευτικού τους έργου. Στο χώρο 
εγκατάστασης υπάρχει πινακίδα με τον τίτλο της κλινι¬ 
κής και το ονοματεπώνυμο του διευθυντή. 

2. Το ωράριο εργασίας του προσωπικού είναι αυτά 
που προβλέπεται για κάθε κατηγορία, σύμφωνα με τις 
κείμενες διατάξεις. 

3. Ο διευθυντής έχει την ευθύνη για την εν γένει λει¬ 
τουργία της κλινικής και τη χρησιμοποίηση των οργά¬ 
νων και υλικών τους. 

Για κάθε ερευνητική εργασία ο διευθυντής ενημερώ¬ 
νεται πριν από τη διεξαγωγή της και καθορίζει μέσα στα 
πλαίσια της αποστολής της την προτεραιότητα στη 
χρησιμοποίηση οργάνων και χώρων σε περίπτωση που 
δεν υπάρχει σχετική απόφαση. 

4. Η χρησιμοποίηση ειδικών οργάνων επιτρέπεται 
μόνο στο προσωπικό της κλινικής ή σε ερευνητές που 
έχουν ειδική επί των οργάνων εκπαίδευση. Κινητά όρ¬ 
γανα και σκεύη, τα οποία παραδίδονται για τη διεξα¬ 
γωγή ερευνητικής εργασίας επιστρέφονται μετά τη 
χρησιμοποίησή τους στην κατάσταση που είχαν παρα¬ 
δοθεί. 

5. Με εισήγηση του διευθυντή στα αρμόδια όργανα 
του ιδρύματος είναι δυνατή η πρόσληψη διακεκριμέ¬ 
νων επιστημόνων σε τομείς σχετικούς με τις διδακτικές 
ερευνητικές και νοσηλευτικές δραστηριότητες της κλι¬ 
νικής σύμφωνα με τις διατάξεις του άρθρυ 18 παρ. 2 
του Ν. 1268/1982. 

Άρθρο 8 
Πόροι 

Πόροι κάθε κλινικής είναι: 

α) Οι πιστώσεις οι οποίες προέρχονται από τις δημό¬ 
σιες επενδύσεις ή τον τακτικό προϋπολογισμό ή την 
ιδιαίτερη περιουσία του ιδρύματος και οι οποίες χορη¬ 
γούνται σύμφωνα με τη διαδικασία που καθορίζουν οι 

διατάξεις της κείμενης νομοθεσίας. 

β) Τα έσοδα από την παροχή υπηρεσιών, σύμφωνα 
με το άρθρο 3 παρ. 3 του Π.Δ. 159/1984 (Α' 53). 
γ) Οι πιστώσεις από άλλες πηγές όπως: 
ι) Ετήσια επιχορήγηση από τακτικό προϋπολογισμό 
και προϋπολογισμό δημοσίων επενδύσεων από τα διά¬ 
φορα Υπουργεία της χώρας, 
ιι) Κληρονομιές, κληροδοτήματα, δωρεές και κάθε 

άλλη οικονομική ενίσχυση που προέρχεται από ημε¬ 
δαπά, ή αλλοδαπά φυσικά ή νομιμά πρόσωπα προς το 
Πανεπιστήμιο Πατρών για την κλινική, εφόσον δεν τί¬ 
θενται όροι που αντιβαίνουν στο σκοπό της κλινικής και 

του Πανεπιστημίου Πατρών. 

δ) Τα κονδύλια που προέρχονται από τα ιδιαίτερα 

ερευνητικά προγράμματα. 

Άρθρο 9 

Τηρούμενα Βιβλία 

Για τις ανάγκες κάθε κλινικής τηρούνται τα ακό¬ 
λουθα βιβλία και στοιχεία: 

- Πρωτόκολλο εισερχόμενης - εξερχόμενης αλληλο¬ 
γραφίας. 

- Βαθμολόγιο φοιτητών. 

- Βιβλίο περιουσιακών στοιχείων. 

- Φάκελλος οικονομικών στοιχείων κάθε έτους. 


- Κατάλογος επιστημονικών οργάνων. 

- Αρχείο ασθενών. 

- Βιβλίο επιστημονικής δραστηριότητας. 

- Βιβλίο μεταβολών του προσωπικού. 

- Κάθε άλλο βιβλίο ή στοιχείο που προβλέπεται από 
την ισχύουσα νομοθεσία ή κρίνεται απαραίτητο. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρό¬ 
ντος διατάγματος. 

Αθήνα, 26 Ιουλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΕΘΝ. ΠΑΙΔΕΙΑΣ & ΘΡΗΣΚΕΥΜΑΤΩΝ 

ΣΠΤ. ΚΟΥΒΕΛΑΣ Γ. ΣΟΥΦΛΙ ΑΣ 

-♦- 

ΠΡΟΕΔΡΙΚΟ ΔΙΑΤΑΓΜΑ ΥΠ' ΑΡΙΘ. 293 (4) 

Ίδρυση Εργαστηρίων στο Τμήμα Νομικής του Δημοκρί- 
τειου Πανεπιστημίου Θράκης. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Έχοντας υπόψη: 

1. Τις διατάξεις: α) Του άρθρου 5 παρ. 1 και του άρ¬ 
θρου 7 παρ. 5 του Ν. 1268/1982 «Δομή και λειτουργία 
των Ανωτάτων Εκπαιδευτικών Ιδρυμάτων» (Α' 87) όπως 
η τελευταία αυτή διάταξη τροποποιήθηκε με το άρθρο 
48 παρ. 2 του Ν. 1404/1993 «Δομή και λειτουργία των 
Τεχνολογικών Εκπαιδευτικών Ιδρυμάτων» (Α' 173). 

β) Του άρθρου 19 παρ. 2 του Ν. 1735/1987 (Α' 195) 
και 

γ) Του άρθρου 29Α του Ν. 1558/1985 όπως αυτό 
προστέθηκε με το άρθρο 27 του Ν. 2081/1992 (Α’ 
154). 

2. Τη γνώμη της Γενικής Συνέλευσης του Τμήματος 
Νομικής του Δημοκρίτειου Πανεπιστημίου Θράκης (συ- 
νεδ. 59/4.5.1988 και 77/14.6.1991, 
92/17-18.6.1992, 90/31.3 και 1-2.4.92. 

3. Το γεγονός ότι από τις διατάξεις του παρόντος 
διατάγματος δεν προκαλείται δαπάνη σε βάρος προϋ¬ 
πολογισμού του Δημοκρίτειου Παν. Θράκης για το οικ. 
έτος 1993, για δε τα επόμενα οικονομικά έτη προκα- 
λείται δαπάνη 500.000 κατ’ εκτίμηση για κάθε Εργα¬ 
στήριο η οποία θα καλυφθεί σύμφωνα με τις διατάξεις 
του άρθρου 7 του παρόντος. 

4. Την υπ’ αριθμ. 275/1993 γνωμοδότηση του Συμ¬ 
βουλίου της Επικράτειας, με πρόταση των Υπουργών 
Προεδρίας της Κυβέρνησης και Εθνικής Παιδείας και 
θρησκευμάτων, αποφασίζουμε: 

Άρθρο 1 
Ίδρυση 

Ιδρύονται στο Τμήμα Νομικής του Δημοκρίτειου Πα¬ 
νεπιστημίου Θράκης τα ακόλουθα Εργστήρια: 

α) «Εργαστήριο Ερεύνης θεμάτων Διαιτησίας», το 
οποίο κατανέμεται στον Τομέα Ιδιωτικού Δικαίου και 

εξυπηρετεί τις εκπαιδευτικές και ερευνητικές ανάγκες 
στο γνωστικό αντικείμενο της βασικής θεωρητικής και 
εφαρμοσμένης έρευνας σε συναφή με τη διαιτησία θέ¬ 
ματα και στη σχέση της διαιτησίας με το γενικό δικονο- 
μικό δίκαιο ή και με άλλους κλάδους του δικαίου. 

β) «Εργαστήριο Ποινικού και Ποινικού Δικονομικού 
Δικαίου» το οποίο κατανέμεται στον Τομέα Ποινικών 
και Εγκληματολογιών Επιστημών και εξυπηρετεί τις 
εκπαιδευτικές και ερευνητικές ανάγκες στο γνωστικά 
αντικείμενο της βασικής θεωρητικής και εφαρμοσμέ¬ 
νης έρευνας σε θέματα Ποινικού και Ποινικού Δικονο- 
μικού Δικαίου αλλά και άλλων κλάδων του Δικαίου που 
αναφέρονται σε ευρύτερες προβληματικές κοινού εν¬ 
διαφέροντος. 

γ) «Εργαστήριο Συνταγματικού Δικαίου» το οποίο κα- 
τανέμεται στον Τομέα Δημοσίου Δικαίου και Πολιτικής 
Επιστήμης και εξυπηρετεί τις εκπαιδευτικές και ερευ¬ 
νητικές ανάγκες στο γνωστικό αντικείμενο του συνταγ¬ 
ματικού δικαίου. 

Άρθρο 2 

Εσωτερικός Κανονισμός 

Ο Εσωτερικός Κανονισμός των εργαστηρίων που 
ιδρύονται με το παρόν διάταγμα καθορίζεται σύμφωνα 
με τα επόμενα άρθρα. 

Άρθρο 3 
Αποστολή 

Κάθε Εργαστήριο έχει ως αποστολή: 

1. Την κάλυψη των διδακτικών αναγκών του Τμήμα¬ 
τος Νομικής καθώς και των άλλων τμημάτων του Δημο- 
κρίτειου Πανεπιστημίου Θράκης στα θέματα με τα 
οποία ασχολείται το οικείο εργαστήριο. 

2. Την ανάπτυξη προγραμμάτων διδασκαλίας και 
έρευνας. 

3. Τη διεξαγωγή βασικής και εφαρμοσμένης έρευνας 
στα πλαίσια του γνωστικού αντικειμένου κάθε εργα¬ 
στηρίου με στόχο τη συνεργασία κάθε μορφής με πα¬ 
ρεμφερή κέντρα ερευνών και ακαδημαϊκά ιδρύματα ελ¬ 
ληνικά και ξένα εφόσον οι επιστημονικοί στόχοι συμπί¬ 
πτουν συμβαδίζουν και αλληλοσυμπληρώνονται με 
εκείνους του εργαστηρίου μέσα σε πνεύμα αμοιβαιό¬ 
τητας και συλλογικής εργασίας. 

4. Την οργάνωση σεμιναρίων, συμποσίων, διαλέξεων 
καθώς και την πραγματοποίηση δημοσιεύσεων και εκ¬ 
δόσεων. 

5. Την παροχή υπηρεσιών κατά τα προβλεπόμενα 
στο Π.Δ. 159/84 (Α'53). 

Άρθρο 4 
Προσωπικό 

Το προσωπικό κάθε Εργαστηρίου απαρτίζεται από 
τα μέλη Δ.Ε.Π. του Τμήματος Νομικής καθώς και τα 
μέλη ΕΔΤΠ και το λοιπό επιστημονικό προσωπικό που 
τοποθετείται σ’ αυτό. 


Άρθρο 5 

Διοίκηση - Αρμοδιότητες 

1. Κάθε Εργαστήριο διευθύνεται από μέλος του Δι¬ 
δακτικού Ερευνητικού Προσωπικού (Δ.Ε.Π.), του Τμή¬ 
ματος Νομικής σύμφωνα με τις διατάξεις του άρθρου 
28 παρ. 2 του Ν. 2083/1992 (Α’59). 

2. Ο Διευθυντής ασκεί τις αρμοδιότητες που ορίζει 
το άρθρο 7 του Ν. 1268/1982 και επιπλέον: 

α) Συντονίζει το διδακτικό (προπτυχιακό - μεταπτυ¬ 
χιακό) και ερευνητικό έργο του Εργαστηρίου. 

β) Καταρτίζει και υποβάλλει για έγκριση στα αρμόδια 
όργανα του Ιδρύματος το ετήσιο πρόγραμμα λειτουρ¬ 
γίας του Εργαστηρίου και μεριμνά για την τήρησή του. 

γ) Μεριμνά για την οικονομική διαχείριση των εσόδων 
του Εργαστηρίου. 

δ) Μεριμνά για τη στελέχωση του Εργαστηρίου με το 
αναγκαίο προσωπικό. 

ε) Μέριμνα για την κατανομή των χώρων του Εργα¬ 
στηρίου. 

στ) Υποβάλλει τον ετήσιο απολογισμό των δραστη¬ 
ριοτήτων του Εργαστηρίου. 

ζ) Εισηγείται τους υπεύθυνους αναλωσίμων υλικών 
και του κινητού εξοπλισμού, και 

η) Υπογράφει κάθε εξερχόμενο έγγραφο και γενικά 
είναι υπεύθυνος για την ομαλή και αποδοτική λειτουρ¬ 
γία του Εργαστηρίου. 

Άρθρο 6 
Λειτουργία 

1. Κάθε Εργαστήριο λειτουργεί κατά τις εργάσιμες 
ημέρες και ώρες, σύμφωνα με τον κανονισμό του Πα¬ 
νεπιστημίου. Το ωράριο εργασίας του προσωπικού εί¬ 
ναι αυτό που προβλέπεται από τις κείμενες διατάξειςς 
για κάθε κατηγορία. 

2.0 διευθυντής έχει την ευθύνη για την εν γένει λει¬ 
τουργία του Εργαστηρίου, ενημερώνεται πριν από τη 
διεξαγωγή κάθε εργασίας που γίνεται σ’ αυτό στα πλαί¬ 
σια ερευνητικού προγράμματος ή άλλου έργου, που 
έχει αποφασισθεί από τα αρμόδια όργανα και καθορίζει 
μέσα στα πλαίσια της αποστολής του Εργαστηρίου την 
προτεραιότητα στη χρησιμοποίηση οργάνων σε περί¬ 
πτωση που δεν υπάρχει σχετική απόφαση. Όργανα τα 
οποία παραδίδονται για τη διεξαγωγή εργασιών επι- 
στρέφονται, μετά τη χρησιμοποίησή τους στην κατά¬ 
σταση που είχαν παραδοθεί. 

3. Με απόφαση του διευθυντή συγκροτείται από 
μέλη του Εργαστηρίου, Επιστημονικό Συμβούλιο υπό 
την προεδρία του, το οποίο γνωμοδοτεί για κάθε θέμα 
που ανάγεται στην επιστημονική και διοικητική λει¬ 
τουργία του Εργαστηρίου. 

4. Με εισήγηση του διευθυντή στα αρμόδια όργανα 
του ιδρύματος είναι δυνατή η πρόσληψη επιστημόνων 
σε τομείς σχετικούς με τις διδακτικές και ερευνητικές 
δραστηριότητες του Εργαστηρίου, σύμφωνα με τις δια¬ 
τάξεις του άρθρου 18 του Ν. 1268/1982, των Προεδρι¬ 
κών Διαταγμάτων που έχουν εκδοθεί κατ’ εξουσιοδό- 

τηση του άρθρου αυτού και του άρθρου 1 παρ. 1 (δ) του 
Ν. 1674/1986 (Α'203). 

5. Ο Διευθυντής μπορεί να αναθέτει σε μέλος 
Ε.Δ.Τ.Π. τη διοικητική και γραμματειακή υποστήριξη 
του Εργαστηρίου. 

Άρθρο 7 
Πδροι 

Πόροι του Εργαστηρίου είναι: 
α) Οι πιστώσεις οι οποίες προέρχονται από τις δημό¬ 
σιες επενδύσεις, ή τον τακτικό προϋπολογισμό ή την 
ιδιαίτερη περιουσία του Ιδρύματος και οι οποίες χορη¬ 
γούνται από το Τμήμα Νομικής σύμφωνα με τη διαδικα¬ 
σία του άρθρου 8 του Ν. 1268/1982. 

β) Τα έσοδα από την παροχή υπηρεσιών, σύμφωνα 
με το άρθρο 3 παρ. 3 του Π.Δ. 159/1984 (Α' 53). 

γ) Οι πιστώσεις από άλλες πηγές όπως: ι) Η ετήσια 
επιχορήγηση από τακτικό προϋπολογισμό και προϋπο¬ 
λογισμό δημοσίων επενδύσεων από τα διάφορα 
Υπουργεία της Χώρας, ιι) οι κληρονομιές, κληροδοτή¬ 
ματα, δωρεές και κάθε άλλη οικονομική ενίσχυση που 
προέρχεται από ημεδαπά ή αλλοδαπά φυσικά και νο¬ 
μικά πρόσωπα προς το Πανεπιστήμιο Θράκης για τους 
σκοπούς του Εργαστηρίου εφόσον δεν τίθενται όροι 
που αντιβαίνουν στο σκοπό των Εργαστηρίων και του 
Πανεπιστημίου Θράκης. 

Άρθρο 8 

Βιβλία 

Για τις ανάγκες των Εργαστηρίων τηρούνται τα ακό¬ 
λουθα βιβλία και στοιχεία: 

- Βιβλίο πρωτοκόλλου 


- Βιβλίο περιουσιακών στοιχείων, 

- Φάκελλος οικονομικών στοιχείων για κάθε έτος, 

- Κατάλογος επιστημονικών βιβλίων, περιοδικών και 
οργάνων, 

- Αρχείο ερευνητικών προγραμμάτων. 

- Κάθε άλλο βιβλίο ή στοιχείο που προβλέπεται από 
την ισχύουσα νομοθεσία ή κρίνεται απαραίτητο για 
κάθε Εργαστήριο. 

Άρθρο 9 

Χώρος εγκατάστασης 

Χώρος εγκατάστασσης κάθε Εργαστηρίου είναι οι 
χώροι που παραχωρούνται σ’ αυτό για τη διεξαγωγή του 
έργου και ειδικότερα οι χώροι των ειδικών εγκαταστά¬ 
σεων με τα όργανα και το λοιπό τεχνικό εξοπλισμό για 
τη διενέργεια των ερευνητικών προγραμμάτων και των 
εργαστηριακών ασκήσεων. 

Στο χώρο εγκατάστασης υπάρχει πινακίδα με τον τί¬ 
τλο του Εργαστηρίου και το ονοματεπώνυμο του διευ¬ 
θυντή. 

Στον Υπουργό Εθνικής Παιδείας και θρησκευμάτων 
αναθέτουμε τη δημοσίευση και εκτέλεση του παρό¬ 
ντος. 

Αθήνα, 26 Ιουλίου 1993 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΩΝΣΤΑΝΤΙΝΟΣ Γ. ΚΑΡΑΜΑΝΛΗΣ 

ΟΙ ΥΠΟΥΡΓΟΙ 

ΕΘΝΙΚΗΣ ΠΑΙΔΕΙΑΣ ΚΑΙ 

ΠΡΟΕΔΡΙΑΣ ΤΗΣ ΚΥΒΕΡΝΗΣΗΣ ΘΡΗΣΚΕΥΜΑΤΩΝ 

ΣΩΤΗΡΙΟΣ ΚΟΥΒΕΛΑΣ Γ. ΣΟΥΦΛΙΑΣ 

ΕΘΝΙ ΚΟ ΤΥΠΟΓΡΑΦΕΙΟ 

Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΟΣ από το 1833 


Διεύθυνση 

Ταχ. Κώδικας : 
ΤΕΙ.ΕΧ 

ΡΑΧ 

Καποδιστρίου 34 

104 32 

22.3211 ΥΡΕΤ ΘΗ 
5234312 

Οι υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 
λειτουργούν καθημερινά από 8.00' έως 13.00 

ΧΡΗΣΙΜΕΣ ΠΛΗΡΟΦΟΡΙΕΣ 


Πώληοη ΦΕΚ όλων των Τευχών Σολωμού 51 τηλ.: 52.39.762 
ΒΙΒΛΙΟΘΗΚΗ: Σολωμού 51 τηλ : 52.48.188 

Για φωτοαντίγραφα παλαιών τευχών στην οδο Σολωμου 51 τηλ.. 5Ζ ι*· 

’ Τμήμα πληροφόρησης: Για τα δημοσιεύματα των ΦΕΚ Σολωμου 51 τηλ 52 25 /13 όΖΛζ ό^/ 


Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ Κ ΥΒΕΡ ΝΗΣΕΩΣ: 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (8οέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα οας αποστέλλεται με το Ταχυδρομείο 

ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Κωδικός αριθ. κατάθεσης στο Δημόσιο Ταμείο 3512 


Η ετήσια συνδρομή είναι: 
α) Για το Τεύχος Α’ Δρχ. 

15.000 

β) 

» 

» 

» 

Β’ 

» 

30.000 

γ) 

» 

» 

» 

Γ* 

» 

10.000 

δ) 

» 

» 

1 » 

Δ’ 

» 

30.000 

ε) 

» 

» 

» 

Αναπτυξιακών Πράξεων 

» 

20.000 

στ) 

» 

» 

» 

Ν.Π.Δ.Δ. 

» 

10.000 

ζ) 

» 

» 

» 

ΠΑΡΑΡΤΗΜΑ 

» 

5.000 

η) 

» 

» 

» 

Δελτ. Εμπ.& Βιομ. Ιδ. 

» 

10.000 

θ) 

» 

» 

» 

Αν. Ειδικού Δικαστηρίου 

» 

3.000 

ι) 

» 

» 

» 

Α.Ε. & Ε.Π.Ε. 

» 

200.000 

ια) Για όλα 

τα Τεύχη εκτός ΤΑΕ-ΕΠΕ 

» 

100.000 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 

Δρχ. 750 

» 1.500 

» 500 

» 1.500 

» 1.000 

» 500 

» 250 

» 500 

» 150 

» 10.000 

» 5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 





